Mestská  časť  Bratislava – Nové Mesto
Materiál na rokovanie
Miestneho zastupiteľstva
dňa: 11.02.2014

 

S p r á v a
o činnosti miestneho kontrolóra 
za rok 2013
_____________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------
              /

Február 2014

Návrh uznesenia	

Miestne zastupiteľstvo  

schvaľuje  

Správu o činnosti miestneho kontrolóra  za rok 2013

a/  s pripomienkami

b/  bez pripomienok

S p r á v a
o činnosti  miestneho kontrolóra
za rok 2013.
____________________________________________________________

	V súlade s §18f, ods.1, písm. e/, zákona SNR č. 369/1990 Zb. o obecnom zriadení, v znení neskorších predpisov, predkladám Miestnemu zastupiteľstvu MČ       B-NM správu o činnosti miestneho kontrolóra a ním riadeného útvaru kontroly za rok 2013.
	Miestne zastupiteľstvo mestskej časti Bratislava - Nové Mesto schválilo na svojom 14. zasadnutí, konanom dňa 11.12.2012, uznesením č. 14/04 „Plán kontrolnej činnosti útvaru miestneho kontrolóra MČ B-NM na I. polrok 2013“ a na 17. zasadnutí, konanom dňa 11.6.2013, uznesením č. 17/07 „Plán kontrolnej činnosti útvaru miestneho kontrolóra MČ B-NM na II. polrok 2013“, ktoré tvorili základ činnosti miestneho kontrolóra a jeho  útvaru v roku 2013. V sledovanom období bola plánovaná kontrolná činnosť uskutočnená s nasledujúcimi výsledkami:

1.	Podľa plánu kontrolnej činnosti miestneho kontrolóra mestskej časti Bratislava - Nové Mesto na II. polrok 2012 útvar miestneho kontrolóra vykonal v mesiacoch september - október 2012 kontrolu hospodárenia rozpočtovej organizácie Základná škola na Kalinčiakovej ul. č.12. Cieľom kontroly bolo preveriť finančné hospodárenie kontrolovanej organizácie za roky 2010 a 2011 so zameraním na príjmovú               a výdavkovú časť rozpočtu, ako aj preverenie aktualizácie vnútorných noriem, súvisiacich s výkonom kontroly a ich dodržiavanie. Program kontroly bol zameraný na príjmy organizácie, t.j. bežné príjmy z podnikania a vlastníctva majetku, administratívne a iné poplatky a platby, granty a transfery a výdavky organizácie, t.j. materiál a služby, rutinná a štandardná údržba, ostatné tovary a služby. Hospodárenie organizácie s rozpočtovými prostriedkami sa riadi záväznými ukazovateľmi, určenými zriaďovateľom. Účtovníctvo je vedené v súlade s opatrením MF SR a usmernením MÚ B-NM. Na základe vykonanej kontroly rozpočtovej organizácie ZŠ Kalinčiakova podľa vypracovaného programu kontroly, ktorý bol zameraný na nakladanie s finančnými prostriedkami v zmysle platných právnych predpisov a vnútorných noriem možno konštatovať, že neboli zistené nedostatky závažnejšieho charakteru, vyžadujúce si prijatie nápravných opatrení a z uvedenej kontroly bol vypracovaný záznam. Zistenia menej závažného charakteru, uvedené v jednotlivých bodoch predkladanej správy, boli prerokované s riaditeľom organizácie v priebehu výkonu kontroly a boli dané do súladu s príslušnými právnymi normami, resp. s internými smernicami. Na základe uvedeného kontrolná skupina hodnotila hospodárenie školy na dobrej úrovni. Správa z kontroly bola predložená na 15. zasadnutie MZ MČ B-NM, konané dňa 12.02.2013 a schválená uznesením č. 15/05.

2.	 Podľa plánu kontrolnej činnosti miestneho kontrolóra mestskej časti Bratislava - Nové Mesto na II. polrok 2012 v mesiacoch november - december 2012 útvar miestneho kontrolóra vykonal kontrolu hospodárenia rozpočtovej organizácie Základná škola s materskou školou Za kasárňou 2. Cieľom kontroly bolo preveriť finančné hospodárenie kontrolovanej organizácie za roky 2010 a 2011 so zameraním na príjmovú a výdavkovú časť rozpočtu, ako aj preverenie aktualizácie vnútorných noriem, súvisiacich s výkonom kontroly a ich dodržiavanie. Program kontroly bol zameraný na  príjmy organizácie, t.j. bežné príjmy z podnikania a vlastníctva majetku, administratívne a iné poplatky a platby, ostatné príjmy, granty a transfery a výdavky organizácie, t.j. materiál a služby, rutinná a štandardná údržba, ostatné tovary a služby. Hospodárenie organizácie s rozpočtovými prostriedkami sa riadi záväznými ukazovateľmi, určenými zriaďovateľom. Účtovníctvo je vedené v súlade s opatrením MF SR a usmernením MÚ B-NM. Na základe vykonanej kontroly hospodárenia ZŠ s MŠ Za kasárňou 2, zameranou na preverenie hospodárenia organizácie v zmysle platných právnych predpisov a vnútorných noriem možno konštatovať, že vedenie organizácie si plní svoje pracovné úlohy zodpovedne, na požadovanej úrovni a na preverovaných úsekoch činnosti neboli kontrolnou skupinou zistené nedostatky závažnejšieho charakteru, vyžadujúce si prijatie nápravných opatrení a z uvedenej kontroly bol vypracovaný záznam. Zistené nedostatky menšej závažnosti boli odstránené, resp. prerokované v priebehu výkonu kontroly s riaditeľom školy a boli dané do súladu s príslušnými právnymi normami, resp. s internými smernicami. Správa z kontroly bola prerokovaná a schválená uznesením č. 16/04 na 16. zasadnutí MZ MČ B-NM dňa 16.4.2013.

3.	Miestny kontrolór mestskej časti Bratislava - Nové Mesto s pracovníkmi útvaru kontroly vykonal v mesiaci február 2013, mimo plánu kontrolnej činnosti útvaru miestneho kontrolóra MČ B-NM na I. polrok 2013, mimoriadnu kontrolu, schválenú MZ MČ B-NM na15. zasadnutí dňa 12.02.2013. Uznesením č.15/03 bolo miestnemu kontrolórovi uložené vykonať kontrolu dodržiavania uznesenia č.22/07, prijatého Miestnym zastupiteľstvom mestskej časti Bratislava -Nové Mesto dňa 20.04.2010. Kontrola bola vykonaná v súlade so Zásadami kontrolnej činnosti samosprávy MČ B-NM. Cieľom kontroly bolo preveriť dodržiavanie uznesenia MZ MČ č.22/07, zameraného na podmienky pre vypracovanie zmlúv o dielo na dodávku investičných prác – zádržné právo vo výške 5% z celkovej ceny diela bez DPH a postupné uvoľňovanie zadržanej sumy po uplynutí 12, 24 a 36 mesiacov záručnej doby diela. Text uznesenia č. 22/07 je nasledovný:
Miestne zastupiteľstvo schvaľuje
B. podmienky pre vypracovanie zmlúv o dielo, ktoré je potrebné zapracovať do   
      všetkých zmlúv na dodávku nasledovných prác:
B1 Dopĺňa sa odsek, ktorý v zmluvách zavádza tzv. „zádržné právo vo výške 5%    
      z celkovej ceny diela bez DPH a ktorý upravuje postupné uvoľňovanie   
      zadržanej sumy (postupne po uplynutí 12, 24 a 36 mesiacov záručnej doby 
      diela), pričom sa vytvorí možnosť nahradenia zádržného práva  bankovou 
      zárukou, ktorá sa znižuje postupne po uplynutí 12, 24,a zanikne po 36 
      mesiacoch. 
B2 Článok zmluvy, ktorý upravuje odovzdanie diela, sa upraví nasledovne:
      Dopĺňa sa odsek, ktorý umožňuje objednávateľovi odstránenie vád, ktoré  
      zhotoviteľ neodstráni v určenej lehote objednaním u tretej osoby alebo vady  
      odstráni sám a je oprávnený uhradiť nevyhnutné a účelne vynaložené 
      prostriedky, potrebné na odstránenie takýchto vád z prostriedkov zádržného            (z bankovej záruky)  
B3 Článok zmluvy, ktorý upravuje zodpovednosť za vady, záruka sa upravuje 
      nasledovne:
B3a Dopĺňa sa odsek, ktorý taxatívne vymedzuje záručnú dobu na stavebné práce a použité materiály, výrobky a technologické zariadenia. 
B3b Dopĺňa sa odsek, ktorý umožňuje objednávateľovi  odstránenie vád, ktoré 
      zhotoviteľ neodstráni v určenej lehote u tretej osoby alebo vady odstráni sám 
      a je oprávnený uhradiť nevyhnutné a účelne vynaložené prostriedky, potrebné   
      na odstránenie takýchto vád z prostriedkov zádržného (z bankovej záruky).  
B3c Dopĺňa sa možnosť vyžadovania náhradného plnenia alebo zľavy z ceny diela v prípade neodstrániteľnej vady. 
B3d Dopĺňa sa odsek, ktorý zavádza pravidelné záručné prehliadky diela (vždy po 
      uplynutí prvých 12, 39 a 59 mesiacov záručnej doby). 

Kontrolná skupina akceptovala poznámku v texte vyjadrenia, keď organizačné oddelenie vydalo v priebehu kontroly „Redakčné oznámenie o oprave chyby v uznesení MZ MČ B-NM č. 22/07 zo dňa 20.4.2010“, nakoľko text vydaného uznesenia nie je v súlade so schváleným znením,  kde v bode B je upravený text:
B.  podmienky pre vypracovanie zmlúv o dielo, ktoré je potrebné zapracovať do   
      všetkých zmlúv na dodávku stavebných prác:

Vykonanou kontrolou plnenia uznesenia č. 22/07 kontrolná skupina konštatovala, že uvedené uznesenie bolo plnené v roku 2010 a v ďalších rokoch, ktoré boli predmetom kontroly, sa neplnilo. Financovanie zmlúv z cudzích zdrojov neumožňuje aplikovať v zmluvách zádržné právo v súlade s uznesením MZ č. 22/07. Môže byť ale použitá možnosť podľa bodu B1 uznesenia 22/07, kde je nahradenie zádržného práva bankovou zárukou, ktorá sa znižuje postupne po uplynutí 12, 24 a zanikne po 36 mesiacoch. Podľa stenografického záznamu z rokovania MZ č.22, konaného dňa 20.04.2010 je to v prípadoch, keď sa akcia financuje z Európskych fondov. Z vyššie uvedeného je žiadúce realizovať plnenie uznesenia č.22/07 podľa daných možností, a to hlavne pre realizácie bodu B 3 uznesenia v prípade zistenia vád počas doby záruky. Správa z kontroly bola prerokovaná a schválená uznesením  č. 16/05 na   16. zasadnutí MZ MČ B-NM dňa 16.4.2013.  

4.	Podľa plánu kontrolnej činnosti útvaru miestneho kontrolóra MČ B-NM na I. polrok 2013 v mesiaci január 2013, miestny kontrolór s pracovníčkami útvaru kontroly vykonal kontrolu útvaru komunikácie, kultúry, športu, mládeže a voľného času - referát kultúry a športu MÚ B-NM. Cieľom kontroly bolo preveriť zabezpečenie činnosti v oblasti kultúry a športu, čerpanie rozpočtu za obdobie roku 2012 v súlade s príslušnými právnymi normami a internými predpismi. Program kontroly bol zameraný na zabezpečenie kultúrnych podujatí na území MČ B-NM, tvorbu              a čerpanie rozpočtu v oblasti kultúry, zabezpečenie športových a turistických podujatí na území MČ B-NM, tvorbu a čerpanie rozpočtu v oblasti športu, zabezpečenie prevádzky športového areálu Školak klub, tvorbu a čerpanie rozpočtu klubu. Z vykonanej kontroly útvaru komunikácie, kultúry, športu, mládeže a voľného času, zameranej na referát kultúry a športu Miestneho úradu Bratislava-Nové Mesto vyplýva, že na preverovaných úsekoch činnosti boli zistené nedostatky, ktoré sú popísané v predkladanej správe. Z predmetnej kontroly bol vypracovaný protokol. K zisteným nedostatkom sa vyjadril vedúci útvaru a jeho vyjadrenia boli zapracované do predkladanej správy a bol spracovaný návrh nápravných opatrení, ktoré sú premietnuté v návrhu uznesenia k predkladanej správe, a to : 

1/  Pri čerpaní výdavkov v oblasti kultúry a v oblasti športu dodržiavať programové rozpočtovanie a pri zaraďovaní finančných operácií podľa ekonomickej klasifikácie rozpočtovej klasifikácie postupovať v súlade s Metodickým usmernením MF SR a jeho dodatkov.
				                            Zodpovední: vedúci útvaru komunikácie, 
                                                                        kultúry, športu, mládeže a voľného času                                         					     	       Termín: ihneď

2/ Zabezpečiť prenájom športovísk v Školák klube zdravia a pohybu na základe dohody o podmienkach poskytnutí priestorov a prípadného poistenia športovísk a účastníkov športových aktivít.
				                            Zodpovední: vedúci útvaru komunikácie, 
                                                                        kultúry, športu, mládeže a voľného času 
          						       Termín: ihneď

3/  Pri výbere poplatkov v Školák klube zdravia a pohybu postupovať v súlade so    zákonom č. 431/2002 Z.z. o účtovníctve v znení n.p..

				                            Zodpovední: vedúci útvaru komunikácie, 
                                                                        kultúry, športu, mládeže a voľného času 
         						       Termín: ihneď

 Zistené nedostatky, ktoré mali charakter menšej závažnosti, boli odstraňované v priebehu výkonu kontroly. Kontrolná skupina záverom hodnotila prístup poverených zamestnancov kontrolovaného úseku k plneniu si svojich pracovných úloh ako zodpovedný a na požadovanej úrovni. Správa z kontroly bola prerokovaná a schválená uznesením č. 17/05 na 17. zasadnutí MZ MČ B-NM dňa 11.6.2013.

5.	Podľa plánu kontrolnej činnosti útvaru miestneho kontrolóra MČ B-NM na I. polrok 2013, miestny kontrolór s pracovníčkami útvaru kontroly vykonal v mesiacoch február - apríl kontrolu rozpočtovej organizácie Základná škola s materskou školou na Cádrovej ul. č. 23. Cieľom kontroly bolo preveriť finančné hospodárenie kontrolovanej organizácie za roky 2011 a 2012, so zameraním na príjmovú                a výdavkovú časť rozpočtu, ako aj preverenie aktualizácie vnútorných noriem, súvisiacich s výkonom kontroly a ich dodržiavanie. Program kontroly bol zameraný na plnenie príjmovej časti rozpočtu a dotáciu rozpočtových prostriedkov, čerpanie výdavkovej časti rozpočtu a výber poplatkov za školský klub detí, materské školy      a stravovanie, vrátane zásobovania kuchyne. Súčasťou kontroly bolo aj preverenie dohody o spolupráci medzi ZŠsMŠ Cádrova 23,  zastúpenou riaditeľom Pead.       Dr. Mgr. Popluhárom a Združením pre Francúzsku školu v Bratislave, zastúpenou prezidentom Brunom VanBeginom. Vykonanou kontrolou ZŠsMŠ Cádrova 23, zameranou na preverenie hospodárenia organizácie za roky 2011 a 2012 so zameraním na príjmovú a výdavkovú časť rozpočtu, ako aj preverenie aktualizácie vnútorných noriem v zmysle platných právnych predpisov a ich dodržiavanie, boli zistené nedostatky, ktoré sú popísané v predkladanej správe. Z kontroly bol vypracovaný protokol. K zisteným nedostatkom sa vyjadrila riaditeľka organizácie a jej vyjadrenia boli zapracované do predkladanej správy a bol spracovaný návrh nápravného opatrenia, ktorý je premietnutý v návrhu uznesenia k predkladanej správe, ktorý znie:

1/  Dodržiavať ustanovenia zákona č.311/2001 Z.z. v znení n.p. /Zákonník práce/ pri uzatváraní pracovno – právnych vzťahov s pracovníkmi organizácie. 
				                            Zodpovedná: riaditeľka organizácie
          						       Termín: ihneď

 Zistené nedostatky, ktoré mali charakter menšej závažnosti, boli odstraňované v priebehu výkonu kontroly. Kontrolná skupina záverom hodnotila prístup poverených zamestnancov kontrolovaného úseku k plneniu si svojich pracovných úloh ako zodpovedný a na požadovanej úrovni. Správa z kontroly bola prerokovaná a schválená uznesením č. 6MMZ/04 na 6. mimoriadnom zasadnutí MZ MČ B-NM, konanom dňa 23.8.2013.

6. Podľa plánu kontrolnej činnosti miestneho kontrolóra mestskej časti Bratislava – Nové Mesto na I. polrok 2013 v mesiacoch apríl – máj útvar miestneho kontrolóra vykonal kontrolu oddelenia vnútornej správy, správy bytov a nebytových priestorov - referát vnútornej správy MÚ B-NM. Cieľom kontroly bolo preveriť materiálno - technické zabezpečenie činnosti MÚ B-NM ako výdavkov súvisiacich so správou      a prevádzkou miestneho úradu za obdobie rokov 2011 a 2012, so zameraním na vykonávanie a zabezpečovanie úloh v rozsahu vybraných činností, uvedených         v rámcovej náplni oddelenia vnútornej správy. Program kontroly bol zameraný na fakturáciu za materiál a služby, súvisiace s prevádzkou MÚ, evidenciu príjmu materiálu na sklad MÚ a jeho výdaj, vedenie agendy, súvisiacej s autoprevádzkou MÚ a evidenciu a inventarizáciu majetku. Na základe vykonanej kontroly oddelenia vnútornej správy, správy bytov a nebytových priestorov - referát vnútornej správy MÚ B-NM, zameranej na preverenie efektívneho zabezpečenia hospodárenia s rozpočtovými prostriedkami MČ B-NM, kontrolná skupina konštatovala, že tieto boli použité v súlade so schváleným rozpočtom. Kontrolované činnosti referátu vnútornej správy boli zamerané na materiálno–technické zabezpečenie MÚ B-NM, t.j. kontroly výdavkov, súvisiacich so správou a prevádzkou miestneho úradu za obdobie rokov 2011 – 2012, so zameraním na vykonávanie a zabezpečenie úloh v rozsahu vybraných činností uvedených v rámcovej náplni referátu vnútornej správy. Okrem uvedeného bolo preverené vykonávanie evidencie a inventarizácie majetku MÚ     B-NM. Kontrolou vedenia agendy súvisiacej s autodopravou a zabezpečenia inventarizácie majetku boli zistené nedostatky, ktoré boli premietnuté v návrhu uznesenia :
1/ Vypracovať smernicu pre riadenie autodopravy v podmienkach MÚ B-NM v súlade s novými právnymi predpismi v oblasti dopravy. 
				                                      Zodpovedný: vedúci oddelenia
          						      Termín: 31.12.2013

2/ V príkazoch starostu MČ B-NM, vydaných na odstránenie zistených nedostatkov pri vykonanej inventarizácii na záver uviesť odsek, v ktorom sa ukladá prednostovi úradu povinnosť v termíne do mesiaca po nahlásení odstránenia zistených nedostatkov vykonať kontrolu, či tieto zistenia boli skutočne odstránené.
				                                      Zodpovedný: prednosta MÚ B-NM
          						      Termín: podľa textu

Zistenia menej závažnejšieho charakteru boli prerokované so zodpovedným zamestnancom v priebehu výkonu kontroly. Záverom bolo možné konštatovať, že vzhľadom na kontrolované obdobie, kedy došlo k rozsiahlym zmenám, súvisiacich s prijatím nových zamestnancov MÚ B-NM a čiastočným prerozdeleniam rámcových pracovných náplní, prístup poverených zamestnancov kontrolovaného úseku činnosti k plneniu si svojich pracovných úloh je zodpovedný a na požadovanej úrovni. Správa z kontroly bola prerokovaná a schválená uznesením č. 18/05 na     18. zasadnutí MZ MČ B-NM, konanom dňa 15.10.2013.

7. Podľa plánu kontrolnej činnosti miestneho kontrolóra mestskej časti Bratislava – Nové Mesto na I. polrok 2013 v mesiacoch máj – jún 2013 útvar miestneho kontrolóra vykonal kontrolu oddelenia sociálnych služieb MÚ B-NM - detské jasle Robotnícka ul. a kluby dôchodcov MÚ B-NM. Cieľom kontroly bolo preveriť hospodárske zabezpečenie detských jaslí a klubov dôchodcov mestskej časti Bratislava - Nové Mesto za obdobie rokov 2011 a 2012. Program kontroly bol zameraný na preverenie zabezpečenia činností, súvisiacich s prevádzkou detských jaslí, zúčtovanie vynaložených finančných prostriedkov, súvisiacich s prevádzkou klubov dôchodcov MČ B-NM, zabezpečenie stravovania pre dôchodcov                    a preverenie vybavenia a zariadenia v kluboch dôchodcov. Kontrolná skupina, na základe skutočností uvedených v správe z kontroly oddelenia sociálnych služieb – DJ na Robotníckej ul. a ôsmich klubov dôchodcov (denných centrách) prevádzkovaných v MČ B-NM, hodnotila stav zabezpečenia ich činností ako postačujúci. Z kontroly bol vypracovaný záznam bez návrhu na odstránenie nedostatkov. Nedostatky menej závažnejšieho charakteru boli odstránené v priebehu samotného výkonu kontroly. V prípade nezrovnalostí, zistených pri kontrole zúčtovania predpisov stravného dôchodcov začiatkom roku 2011, bola táto skutočnosť prehodnotená novou poverenou vedúcou oddelenia sociálnych služieb s tým, že následne zabezpečila, aby zákon o účtovníctve bol v plnom rozsahu dodržaný. V súvislosti s kontrolou zostavovania a vyhodnocovania rozpočtu pre kluby dôchodcov a detské jasle, ako i zúčtovania vynaložených finančných prostriedkov súvisiacich s ich prevádzkou a zabezpečenia stravovania pre dôchodcov bolo možné konštatovať, že zodpovednými zamestnancami MÚ B-NM boli dodržané všeobecne záväzné, ako i vnútorné predpisy. Správa z kontroly bola prerokovaná a schválená uznesením č. 18/06 na 18. zasadnutí MZ MČ B-NM, konanom dňa 15.10.2013.
8. Podľa plánu kontrolnej činnosti miestneho kontrolóra mestskej časti Bratislava – Nové Mesto na II. polrok 2013 v mesiacoch júl – august 2013 útvar miestneho kontrolóra vykonal kontrolu oddelenia finančného a hospodárskeho MÚ B-NM, zameranú na evidenciu a výber daní. Cieľom kontroly bolo preveriť predpisy             a plnenie rozpočtovaných domácich daní v závislosti od stanovených sadzieb daní, t.j. za psa, za predajné automaty, za nevýherné hracie automaty a za užívanie verejného priestranstva za obdobie rokov 2011 a 2012. Program kontroly bol zameraný na evidenciu daňovníkov, sadzby a predpisy dane za psa, evidenciu daňovníkov, sadzby a predpisy dane za nevýherné hracie prístroje a za predajné automaty a evidenciu daňovníkov, sadzby a predpisy dane za užívanie verejného priestranstva. Kontrolná skupina, na základe skutočností uvedených v správe           z kontroly oddelenia finančného a hospodárskeho MÚ B-NM, zameranej na evidenciu a výber daní, hodnotila stav zabezpečenia ich činností ako postačujúci. Z uvedeného dôvodu bol vypracovaný záznam z predmetnej kontroly bez návrhu na odstránenie nedostatkov. Nedostatky menej závažnejšieho charakteru boli odstránené v priebehu samotného výkonu kontroly. Kontrola bola vykonaná za obdobie rokov 2011 a 2012 s cieľom preveriť súvisiace predpisy a plnenie rozpočtovaných daní v závislosti od stanovených sadzieb, preverenie vyrubovania daní podľa evidencie daňovníkov, sledovanie úhrad, vystavovanie výziev na úhradu nedoplatkov v súlade so zákonom a vnútornými normami miestneho úradu. V súvislosti s kontrolou možno konštatovať, že zodpovední zamestnanci MÚ B-NM pri svojej práci dodržiavajú všeobecne záväzné, ako i vnútorné predpisy a plnia si svoje pracovné úlohy zodpovedne a na požadovanej úrovni. Nezávisle je potrebné upozorniť na nepostačujúce zabezpečenie vyhľadávacej a kontrolnej činnosti miestnym zisťovaním na území MČ B-NM v súlade so zákonom SNR č.511/1992 Zb. o správe daní a poplatkov a o zmenách v sústave územných finančných orgánov v znení n.p. i v náväznosti na prijaté VZN MČ B-NM. Správa z kontroly bola prerokovaná a schválená uznesením č. 19/07 na 19. zasadnutí MZ MČ B-NM, konanom dňa 17.12.2013.

9. Podľa plánu kontrolnej činnosti miestneho kontrolóra mestskej časti Bratislava – Nové Mesto na II. polrok 2013 v mesiacoch september – október 2013 útvar miestneho kontrolóra vykonal kontrolu hospodárenia rozpočtovej organizácie Základná škola s materskou školou na  Riazanskej ul. č. 75. Cieľom kontroly bolo preveriť finančné hospodárenie kontrolovanej organizácie za roky 2011 a 2012 so zameraním na príjmovú a výdavkovú časť rozpočtu, evidenciu majetku organizácie   a vykonanie inventarizácie majetku v sledovanom období, ako i aktualizáciu vnútorných noriem, súvisiacich s výkonom kontroly a ich dodržiavanie. Program kontroly bol zameraný na plnenie príjmovej časti rozpočtu a dotáciu rozpočtových prostriedkov, čerpanie výdavkovej časti rozpočtu a evidencia majetku organizácie     a vykonanie inventarizácie a súvisiacich vnútroorganizačných noriem. Hospodárenie organizácie s rozpočtovými prostriedkami sa riadi záväznými ukazovateľmi, určenými zriaďovateľom. Účtovníctvo je vedené v súlade s opatrením MF SR           a usmernením MÚ B-NM. Kontrolou hospodárenia rozpočtovej organizácie ZŠ s MŠ Riazanská 75, za kontrolované obdobie rokov 2011 a 2012, boli zistené nedostatky, ktoré mali za dôsledok vypracovanie protokolu z predmetnej kontroly. Riaditeľka organizácie na základe prerokovania výsledkov kontroly a vyjadrenia sa k nim, navrhla opatrenia na nápravu, ktoré boli útvarom kontroly akceptované a zapracované do návrhu uznesenia k správe z kontroly predloženej na rokovanie MZ MČ B-NM. Nedostatky menšej závažnosti boli v priebehu výkonu kontroly odstraňované a boli dané do súladu s príslušnými právnymi normami, resp. internými smernicami s odporučením venovať uvedenej problematike v budúcom období zvýšenú pozornosť. Kontrolou zistený stav súvisel vo vysokej miere              s riadením ekonomického úseku školy a personálnymi zmenami, ktoré boli na tomto úseku činnosti uskutočnené z dôvodu odchodu ekonómky na materskú dovolenku   v priebehu kontrolovaného obdobia. Správa z kontroly bude predložená na februárové zasadnutie MZ MČ B-NM.

10.Podľa plánu kontrolnej činnosti miestneho kontrolóra mestskej časti Bratislava – Nové Mesto na II. polrok 2013 v mesiacoch november – december 2013 útvar miestneho kontrolóra vykonal kontrolu hospodárenia rozpočtovej organizácie Základná škola s materskou školou na Odborárskej ul. č. 2. Cieľom kontroly bolo preveriť finančné hospodárenie kontrolovanej organizácie za roky 2011 a 2012 so zameraním na príjmovú a výdavkovú časť rozpočtu, evidenciu majetku organizácie   a vykonanie inventarizácie majetku v sledovanom období, ako i aktualizáciu vnútorných noriem súvisiacich s výkonom kontroly a ich dodržiavanie. Program kontroly bol zameraný na plnenie príjmovej časti rozpočtu a dotáciu rozpočtových prostriedkov, čerpanie výdavkovej časti rozpočtu a evidenciu majetku organizácie     a vykonanie inventarizácie. Hospodárenie organizácie s rozpočtovými prostriedkami sa riadi záväznými ukazovateľmi, určenými zriaďovateľom. Hospodárenie organizácie s rozpočtovými prostriedkami sa riadi záväznými ukazovateľmi, určenými zriaďovateľom. Správa z kontroly bude predložená na aprílové zasadnutie MZ MČ B-NM.

	Okrem vyššie uvedenej kontrolnej činnosti miestny kontrolór operatívne reaguje na podnety, získané formou sťažností, prípadne podaní občanov alebo na základe požiadania starostu mestskej časti a operatívne vykonáva previerku popísaných nedostatkov a v prípade zistenia opodstatnenosti podania sleduje jeho vybavenie. 

Miestny kontrolór ďalej vykonal nasledujúce činnosti:

	V mesiacoch február - marec 2013 sa aktívne zúčastnil rokovaní o finančnom vysporiadaní jednotlivých organizácií, zriadených MZ MČ B-NM za rok 2012. Výsledky boli zapracované do záverečného účtu MČ B-NM za rok 2012. Po dôkladnom  preštudovaní záverečného účtu MČ B-NM za rok 2012 miestny kontrolór v zmysle zákona č. 369/1990, § 18f, ods. 1, písm. c, vypracoval odborné stanovisko, ako podklad pre rokovanie Miestneho zastupiteľstva pre schválenie záverečného účtu MČ B-NM za rok 2012.

	V mesiaci november 2013, v súlade s § 18f, ods. 1 pís. c/, zákona 369/1990 Zb o obecnom zriadení, v znení neskorších predpisov a čl. 32, ods. 5, pís. a/, Štatútu hl. m. SR Bratislavy, spracoval a MZ MČ B-NM predložil stanovisko k návrhu programového rozpočtu MČ B-NM na roky 2014 až 2016.

	V zmysle úloh, vyplývajúcich zo zákona č. 369/1990, § 18f, ods. 1, písm. b, spracoval návrh kontrolnej činnosti na II. polrok 2013, ktorý bol prerokovaný a schválený na 17. zasadnutí MZ MČ B-NM dňa 11.6.2013 uznesením č. 17/07 a návrh plánu na I. polrok 2014, ktorý bol prerokovaný a schválený na 19. zasadnutí MZ MČ    B-NM dňa 17.12.2013 uznesením č. 19/06.

	V súlade s §18f, ods.1, písm. e/, zákona SNR č. 369/1990 Zb. o obecnom zriadení, v znení neskorších predpisov, predložil v mesiaci február 2013 Miestnemu zastupiteľstvu MČ B-NM správu o činnosti miestneho kontrolóra a ním riadeného útvaru kontroly za rok 2012, ktorú MZ uznesením č. 15/04 schválilo.

	V súlade s § 11, ods. 1 a § 26 ods. 3 zákona č. 9/2010 Z.z. o sťažnostiach vedie útvar miestneho kontrolóra ústrednú evidenciu sťažností a petícií občanov. Miestny kontrolór pravidelne kontroluje stav a vybavenie jednotlivých podaní. Vo svojej kompetencii dohliada na dodržiavanie termínov riešenia petícií a sám rieši sťažnosti,     a to hlavne také, ktoré sa opakujú alebo sťažovatelia priamo žiadajú o prešetrenie miestneho kontrolóra. Okrem sťažností a petícií sú na útvare miestneho kontrolóra prijaté na ďalšie riešenie aj podnety, žiadosti a oznámenia občanov mestskej časti. Tieto podania riešia najmä pracovníci referátu verejného poriadku. Jedná sa najmä       o podania, ktorých riešenie je možné zabezpečiť v zmysle ustanovení Občianskeho zákonníka, ako sú susedské spory, chov psov, spolunažívanie v rodinách, rušenie nočného pokoja a pod.. Mnohokrát si svoje sťažnosti, podnety, prípadne oznámenia, prídu podať na útvar miestneho kontrolóra občania osobne. Ich podania sú zapísané    a postúpené na ďalšie konanie. O stave vybavovania sťažností a petícií miestny kontrolór informuje MZ MČ B-NM, a to ročnou správou za rok 2012, ktorá bola predložená dňa 11.6.2013 na 17. zasadnutie MZ MČ B-NM, ktorú MZ uznesením         č. 17/06 schválilo.

	Pred jednotlivými zasadnutiami MR a MZ MČ B-NM predkladá prednosta MÚ    B-NM miestnemu kontrolórovi na kontrolu "Správu o plnení uznesení ...". Miestny kontrolór po preverení jednotlivých uznesení v predkladanej správe vypracuje a prikladá k správe stanovisko miestneho kontrolóra o plnení uznesení.
 
	Miestny kontrolór, na požiadanie, robí odborné konzultácie pri príprave niektorých vnútorných noriem pre potreby riadenia organizácií zriadených miestnym zastupiteľstvom, prípadne vnútorných noriem pre oddelenia MÚ pred ich vydaním. Sleduje vydávanie nových zákonných noriem platných pre samosprávu, študuje ich obsah, prípadne absolvuje odborné školenia pre ozrejmenie uplatnenia ich aplikácie     v riadení samosprávy.